ПРОТОКОЛ №22
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 17.06.2019 г. 

ПРИСЪСТВАТ: Мина Топузова, Любка Андонова, Анелия Маркова, Албена Александрова, Мария Лалова, Женя Димитрова, Веселка Узунова, Красимир Шекерджиев, Добрин Кючуков, Марина Михайлова, Драгомир Кояджиков, Петя Колева – Рушанова, Радка Дражева – Първанова, Весела Павлова, Захаринка Тодорова, Атанаска Дишева. 

Отсъстват: Вероника Имова, Олга Керелска

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на съдии“
Николина Георгиева - началник-отдел „Атестиране на съдии“ 
Протоколирал: Илина Йосифова

По внесените допълнения и на основание последвалите разисквания 
по дневния ред 

След проведеното гласуване и при обявения резултат 13 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки С-20, Р-15, Р-16, Р-17. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Иван Георгиев Калибацев - административен ръководител - председател на  Районен съд - Пловдив, във връзка с открита процедура за избор на административен ръководител - председател на Окръжен съд - Пловдив, който ще се проведе на 25.06.2019 г. 
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Иван Георгиев Калибацев - административен ръководител - председател на  Районен съд - Пловдив. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 1.1. на Иван Георгиев Калибацев - административен ръководител - председател на  Районен съд - Пловдив, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Окръжен съд – Пловдив. 

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 25.06.2019 г. 

Р-2. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Златина Пламенова Личева - Денева - съдия в Районен съд - Горна Оряховица, във връзка с открита процедура за избор на административен ръководител - председател на Районен съд - Горна Оряховица, който ще се проведе на 25.06.2019 г. 
След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРИЕМА становището за притежаваните професионални качества на Златина Пламенова Личева - Денева - съдия в Районен съд - Горна Оряховица. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 2.1. на Златина Пламенова Личева - Денева - съдия в Районен съд - Горна Оряховица, за запознаване. 

2.3. ПРЕДОСТАВЯ становището по т. 2.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Горна Оряховица. 

2.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 25.06.2019 г. 

Р-3. ОТНОСНО: Предложение от Мариета Неделчева – съдия в Специализирания наказателен съд и национално лице за контакт на Националната съдебна мрежа за международно сътрудничество по наказателни дела, за създаване на служебни електронни адреси на членовете на Националната съдебна мрежа за международно сътрудничество по наказателни дела.
След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3. Да се възложи на дирекция „Информационни технологии и съдебна статистика“ изготвянето на служебни електронни адреси на членовете на Националната съдебна мрежа за международно сътрудничество по наказателни дела. Електронните адреси да се публикуват на интернет страницата на ВСС. 

Р-4. ОТНОСНО: Предложение от Мариета Неделчева – съдия в Специализирания наказателен съд и национално лице за контакт на Националната съдебна мрежа за международно сътрудничество по наказателни дела в Република България, за одобряване на контактни точки в Европейската съдебна мрежа.
След проведеното гласуване и при обявения резултат 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия на ВСС да одобри всички членове на Националната съдебна мрежа за международно сътрудничество по наказателни дела в Република България, избрани с решение на Съдийската колегия на ВСС по протокол №11 от 26.03.2019 г., т. 5, за контактни точки в Европейската съдебна мрежа. 
4.2. Отлага произнасянето по направеното предложение за изменение на разпоредбата на чл. 21, б. „в“ от Правилата за дейността на Националната съдебна мрежа за международно сътрудничество по наказателни дела в Република България за следващо заседание на Комисията по атестиранетои конкурсите. 
4. Внася предложението по т. 4.1 в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

Р-5. ОТНОСНО: Допълнителна информация от административния ръководител - председател на Районен съд - Стара Загора във връзка с решение на КАК-СК по протокол 17/20.05.2019 г., т. Р-4. (вх.№ ВСС-3619/07.06.2019 г.)

По предложението за поощряване на съдия Генчо Колев Атанасов – 4 гласа „За“ и  10 гласа „Против“
По предложението за поощряване на съдия Златко Димитров Мазников – 0 гласа „За“ и 14 гласа „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС ДА ОСТАВИ БЕЗ УВАЖЕНИЕ предложението на административния ръководител – председател на Районен съд – Стара Загора за поощряването на Генчо Колев Атанасов и Златко Димитров Мазников - съдии в Районен съд – Стара Загора с парична награда в размер на 1000 лева. 

Мотиви: Съгласно изискванията на разпоредбата на т. 17 от Правилата за определяне на условията, реда и критериите за поощряване  на съдии, прокурори и следователи, с парична или предметна награда се поощряват магистрати, придобили статут на несменяемост, които при периодични атестирания или при проверки на ИВСС са показали, че за проверяваните периоди са работили при натовареност, близка до най-високата натовареност на съответния орган на съдебната власт, всичките им актове са постановени в разумни срокове и са с отменяемост, равняваща се на най-ниската за съответния орган на съдебната власт. 
По отношение на съдия Генчо Колев Атанасов, комисията констатира, че същият има проведени две поредни периодични атестирания, като съответно с решение на ВСС по пр. № 53/17.12.2009 г. и по пр. №18/17.04.2014 г. му е приета положителна комплексна оценка „много добра“. Видно от данните в годишния доклад на Районен съд- Стара Загора за 2018 г., съдия Генчо Атанасов, който правораздава в  I-ви граждански състав, през отчетната 2018 г. има постъпили 650 броя дела. Общо разгледани от него през периода дела са 704 броя, като свършените са 624 броя дела, от които в 3-месечен срок- 576 броя дела. Сравнителният анализ на данните от годишния доклад показва, че други трима магистрати от органа са разгледали и съответно са свършили по-голям брой дела от съдия Атанасов за същия период, т.е не може да се направи обосновано заключение, че последният за анализирания период е работил с най-висока натовареност в Районен съд - Стара Загора. Видно от справка за същия период за резултатите от върнати, обжалвани и протестирани граждански и търговски дела на съдиите от Районен съд гр. Стара Загора, показателят на  отменяемостта на актовете на съдия Атанасов не е най-ниският за съответния орган на съдебната власт. Други двама магистрати от Районен съд - Стара Загора имат по–малък брой отменени актове и върнати дела, поради което не може да се заключи, че съдия Генчо Атанасов отговаря на изискването на т. 17 от Правилата, а именно всичките му актове да са с отменяемост, която да се равнява на най-ниската за съответния орган на съдебната власт.
Видно от кадровото му досие, съдия Златко Димитров Мазников има проведено периодично атестиране, като с решение на ВСС по  пр. № 15/03.04.2014 г. му е приета положителна комплексна оценка „много добра“. Според данните от годишния доклад на Районен съд гр. Стара Загора за 2018 г., съдия Златко Мазников правораздава в IV-ти наказателен състав, като през отчетната 2018 г. той има постъпили 501 броя дела. Общо разгледаните от него наказателни  дела са 549 броя. Свършените в края на отчетния период са 518 броя дела, от които 471 броя дела са приключили в 3-месечен срок. Сравнителният анализ на данните от годишния доклад показва, че други двама магистрати от органа са разгледали и съответно свършили по-голям брой дела, т.е. не може да се направи обосновано заключение, че съдия Златко Мазников  за проверявания период е работил с най-голямо натоварване в  Районен съд - Стара Загора. Справката за резултатите от върнати, обжалвани и протестирани наказателни дела на съдиите от Районен съд гр. Стара Загора за 12-те месеца на 2018 г., показва, че отменяемостта на актовете на съдия Мазников не е най-ниската за съответния орган на съдебната власт. Други двама магистрати от Районен съд- Стара Загора имат по–малък брой отменени актове и върнати дела.  Поради което не може да се заключи, че съдия Златко Мазников отговаря на изискванията на т. 17 от Правилата, а именно всичките му актове да са с отменяемост, която да се равнява на най-ниската за съответния орган на съдебната власт.
	С оглед на така изследваните данни от предложението на административния ръководител – председател на Районен съд – Стара Загора, информацията, съдържаща се в кадровите досиета на магистратите, в атестационните им формуляри и в годишния отчет за работата на Районен съд – Стара Загора за 2018 г. в т.ч. и справките към него, Комисията счита, че не са налице основания за поощряване на Генчо Колев Атанасов и Златко Димитров Мазников - съдии в Районен съд – Стара Загора с парична награда в размер на 1000 лева. 

5.2. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

Р-6. ОТНОСНО: Допълнителна информация от Софийска градска прокуратура във връзка с решение на КАК-СК по протокол 18/27.05.19 г., т. Р-2. (вх.№ВСС-3940/07.06.2019 г.)
След проведеното гласуване и при обявения резултат 8 гласа „За“ и 4 гласа „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия на ВСС ДА ВЪЗСТАНОВИ Люба Михайлова Петрова на длъжност „съдия“ в Районен съд – Раднево, считано от датата на вземане на решението, поради приключване на воденото срещу нея наказателно производство. 

Мотиви: С решение на ВСС по пр. №21/23.05.2017 г. Люба Михайлова Петрова, на основание чл. 230, ал. 1 от ЗСВ /изм./, е отстранена временно от заеманата длъжност „съдия“ в Районен съд – Раднево до приключване на воденото срещу нея наказателно производство – ДП – 204 по описа на СО на СГП – ЗС “А“. Видно от изискана и получена допълнителна информация от СГП ДП №204/2017 г. по описа на СО-СГП е образувано на 21.04.2017 г. съответно пр.пр. №9947/2017 г. на СГП. На 12.05.2017 г. е повдигнато обвинение на Люба Михайлова Петрова - съдия при РС - Раднево, за престъпление по чл. 311, ал. 1 от НК. На 05.06.2017 г. е внесен обвинителен акт в Софийски градски съд. 
На 12.02.2018 г. по НОХД №2607/2017 г. по описа на СГС-НО е постановена осъдителна присъда на Люба Михайлова Петрова - ЛСВ за срок от 1 г. с 3 г. изпитателен срок, като същата е потвърдена от Апелативен съд - София по ВНОХД №1031/2018 г. С решение №44/22.03.2019 г. на ВКС присъдата е изменена в пробация за срок от 1 година, като същата влиза в сила от датата на постановяване /22.03.2019 г./
Продължителността на разследване на досъдебното производство е 60 дни.
С оглед на гореизложеното и като установи, че воденото срещу Люба Михайлова Петрова наказателно производство, по което същата е временно отстранена от длъжност, е приключило с влязла в сила присъда като е отпаднала съответно и мярката за неотклонение спрямо нея, Комисията счита, че последната следва да бъде възстановена на длъжност „съдия“ в Районен съд – Раднево.

6.2. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

Р-7. ОТНОСНО: Назначаване на младши съдии в окръжните съдилища от обявен конкурс с решение на Висшия съдебен съвет по протокол №5/28.01.2016 г. на длъжност „съдия“ в районен съд, след изтичане  на срока по чл. 240 от ЗСВ. 
След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Боряна Димчева Воденичарова - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.2. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Христина Бориславова Николова - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.3. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Пламен Генчев Генев - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.4. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Боряна Венциславова Петрова - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от  05.07.2019 г.

7.5. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Андрей Красимиров Георгиев - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.6. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Светлана Тодорова Атанасова - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.7. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Анета Илчева Илчева - младши съдия в Софийски градски съд, на длъжност „съдия" в Софийски районен съд, с ранг „съдия в ОС", с месечно трудово възнаграждение съгласно Таблица 1 на ВСС, считано от 05.07.2019 г.

7.8. Предлага на Съдийската колегия на Висшия съдебен съвет да продължи срока на назначението с 6 (шест) месеца,  на основание чл. 240, ал. 2 от ЗСВ на Биляна Димитрова Коева - младши съдия в Софийски градски съд, считано от 05.07.2019 г.

7.9. Предлага на Съдийската колегия на Висшия съдебен съвет да продължи срока на назначението с 6 (шест) месеца,  на основание чл. 240, ал. 2 от ЗСВ на Александрина Пламенова Дончева - младши съдия в Софийски градски съд, считано от 05.07.2019 г.

Мотиви: Административният ръководител - председател на Софийски градски съд предлага 7 от младшите съдии с изтичащ срок по чл. 240 от ЗСВ да бъдат назначени на длъжност „съдия" в Софийски районен съд. Съобразно първия законов критерий за подбор, Комисията обсъди възможностите за устройване на младшите съдии с изтичащ срок на свободни длъжности на първо място в съдебния район на Софийски градски съд. След като разгледа кадровото състояние , Комисията констатира, че са налице 7 свободни длъжности „съдия" в Софийски районен съд. Тези длъжности могат да послужат за обезпечаване оставането на младшите магистрати в съдебния район на Софийски градски съд, като бъдат назначени във високо натоварен орган на съдебната власт, какъвто е Софийски районен съд. 
По отношение на двама от младшите магистрати, а именно Биляна Димитрова Коева и Александрина Пламенова Дончева предложението на председателя е за продължаване срока на назначението им с 6 месеца. Младши съдия Биляна Коева е подала молба за назначаване в РС – Габрово, РС – Севлиево, РС – Трявна, РС – Дряново или РС – Велико Търново поради лични съображения. Към настоящия момент в посочените районни съдилища не са налице свободни магистратски длъжности, като за РС – Севлиево комисията установи, че предстои овакантяване на 1 длъжност за съдия на основание чл. 165, ал. 1,т . 1 от ЗСВ на 23.11.2019 г. Поради което и съобразно изразеното от младшия магистрат желание, комисията намира предложението на административния ръководител на СГС за удължаване срока на назначението на младши съдия Биляна Коева с 6 месеца за основателно.
С оглед изтъкнатата от председателя на СГС кадрова необходимост за продължаване на двугодишния срок на назначение на младши съдия Александрина Дончева, като взе предвид съгласието на последната за това, както и поради липса на свободна длъжност за съдия в СРС /поради изчерпване на свободните 7 длъжности след устройване на останалите младши съдии/, Комисията счита, че е налице основанието на чл. 240, ал. 2 от ЗСВ за продължаване срока на назначението и на младши съдия Александрина Дончева.

7.10. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Страхил Николов Гошев - младши съдия в Окръжен съд - Благоевград, на длъжност „съдия" в Районен съд  - Дупница, с месечно трудово възнаграждение съгласно Таблица 1 на ВСС, считано от 05.07.2019 г.

Мотиви: Младши съдия в Окръжен съд – Благоевград Страхил Гошев, чийто срок на назначение по чл. 240 от ЗСВ изтича на 04.07.2019 г., подава молба за назначаване в Районен съд – Дупница, където към настоящия момент е налице 1 свободна съдийска длъжност. В предложението си за устройване на младшия магистрати административният ръководител - председател на Окръжен съд – Благоевград изразява становище той да бъде преназначен в Районен съд – Разлог на длъжността, която предстои да се оваканти след встъпване на съдия Стела Шипковенска в Районен съд – Трявна, класирана там от конкурс, обявен 2017 г., или на новоразкрита длъжност за съдия в органа. Към настоящия момент в този орган на съдебната власт липсва свободна съдийска длъжност. Освобождаването на нова длъжност е трудно прогнозируемо, тъй като конкурсът за преместване е на етап изготвяне на становища за нравствените качества на класираните кандидати от Комисията по професионална етика, след което предстои Съдийската колегия на ВСС да се произнесе относно тяхното назначаване. 
Поради липса на свободна длъжност за съдия в Районен съд – Разлог към настоящия момент, както и невъзможността да бъде предвидено с точност кога би се освободила длъжност там, Комисията намира за основателно, младшият магистрат с изтичащ срок да бъде устроен на свободна длъжност „съдия“ в районен съд от Апелативен район - София. По такъв начин ще се спази принципът за устройването на младшите съдии, при невъзможност на съдийска длъжност в съдебния район на окръжния съд, където са назначени, в районен съд от съответния апелативен район.

7.11. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Иван Георгиев Бекяров - младши съдия в Окръжен съд - Пловдив, на длъжност „съдия" в Районен съд - Пловдив, с месечно трудово възнаграждение съгласно Таблица 1 на ВСС, считано от 05.07.2019 г.

7.12. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Катя Рудева Боева - младши съдия в Окръжен съд - Пловдив, на длъжност „съдия" в Районен съд - Пловдив, с месечно трудово възнаграждение съгласно Таблица 1 на ВСС, считано от 05.07.2019 г.

Мотиви: Младшите съдии с изтичащ срок по чл. 240 от ЗСВ в Окръжен съд – Пловдив са двама, като административният ръководител – председател на съда предлага те да бъдат устроени на съдийска длъжност в Районен съд – Пловдив, в който са налице 6 свободни щата. Младши съдия Иван Бекяров и младши съдия Катя Боева са подали заявления за назначаване в този орган на съдебната власт. С оглед на гореизложеното, са налице предпоставките за обезпечаване оставането на младшите магистрати във високонатоварения Районен съд – Пловдив от съдебния район на Окръжен съд – Пловдив.

7.13. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Ирена Славова Аврамова - младши съдия в Окръжен съд - Хасково, на длъжност „съдия" в Районен съд - Харманли, с месечно трудово възнаграждение съгласно Таблица 1 на ВСС, считано от 05.07.2019 г.

Мотиви: В съдебния район на Окръжен съд – Хасково е налице 1 свободна длъжност за съдия в Районен съд – Харманли. В становището си административният ръководител – председател на ОС – Хасково предлага младши съдия Ирена Аврамова да бъде назначена на тази свободна длъжност с оглед изтичане на двугодишния срок на назначението й. Комисията счита, че е налице основание за обезпечаване оставането на младшия магистрат в съдебния район на Окръжен съд – Хасково чрез назначаване в Районен съд – Харманли.
 
7.14. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Сияна Стойчева Димитрова - младши съдия в Окръжен съд - Бургас, на длъжност „съдия" в Районен съд - Несебър, с месечно трудово възнаграждение съгласно Таблица 1 на ВСС, считано от 05.07.2019 г.

7.15. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Красимир Викторов Сотиров - младши съдия в Окръжен съд - Бургас, на длъжност „съдия" в Районен съд - Карнобат, с месечно трудово възнаграждение съгласно Таблица 1 на ВСС, считано от 05.07.2019 г.

Мотиви: В Окръжен съд - Бургас младшите магистрати с изтичащ по чл. 240 от ЗСВ срок са Сияна Димитрова и Красимир Сотиров. Съобразно първия законов критерий за подбор, Комисията на първо място пристъпи към изследване на възможностите за устройване на младшите съдии с изтичащ срок на свободни длъжности в съдебния район на окръжния съд, където са назначени. След като разгледа кадровото състояние на съдебния район на Окръжен съд - Бургас Комисията установи, че са налице 2 свободни длъжности за съдия, едната в Районен съд – Несебър и втората в Районен съд – Карнобат. С оглед на така изследваната възможност за обезпечаване оставането на младшите съдии с изтичащ срок в съдебния район на назначението им и като съобрази посоченото от административния ръководител – председател на ОС – Бургас разпределение, Комисията предлага младши съдия Димитрова да бъде назначена в Районен съд – Несебър, а младши съдия Сотиров да бъде устроен в Районен съд – Карнобат.  По отношение на молбата на младши съдия Красимир Сотиров за назначаване в Софийски районен съд, комисията счита, че същата следва да бъде оставена без уважение, както поради липса на свободна длъжност за съдия в СРС /след устройване на младшите съдии от СГС/, така и поради обстоятелството, че в съдебния район на ОС – Бургас са налице свободни съдийски длъжност, които съгласно законовия принцип следва да послужат за устройване на младшите съдии, заявили ОС – Бургас като орган на назначението им.

7.16. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Орлин Руменов Чаракчиев - младши съдия в Окръжен съд - Варна, на длъжност „съдия" в Районен съд - Варна, с месечно трудово възнаграждение съгласно Таблица 1 на ВСС, считано от 05.07.2019 г.

7.17. Предлага на Съдийската колегия на ВСС ДА НАЗНАЧИ, на основание чл. 160 във връзка с чл. 243 от ЗСВ, Антония Светлинова Младенова - младши съдия в Окръжен съд - Варна, на длъжност „съдия" в Районен съд - Варна, с месечно трудово възнаграждение съгласно Таблица 1 на ВСС, считано от 05.07.2019 г.

7.18. Предлага на Съдийската колегия на Висшия съдебен съвет да продължи срока на назначението с 6 (шест) месеца,  на основание чл. 240, ал. 2 от ЗСВ на Милена Николова Николова - младши съдия в Окръжен съд - Варна, считано от 05.07.2019 г.

Мотиви: На 04.07.2019 г. изтича срокът на назначение по чл. 240 от ЗСВ на трима младши съдии в Окръжен съд - Варна. Поради наличието на само две свободни длъжности за съдия в съдебния район на Окръжен съд – Варна, а именно в Районен съд – Варна, административният ръководител предлага младши съдия Орлин Чаракчиев и младши съдия Антония Младенова да бъдат устроени там. По отношение на младши съдия Милена Николова и липсата на 3-та свободна длъжност на районен съдия в съдебния район, председателят основателно предлага срокът на назначение на младши съдия Милена Николова да бъде продължен с 6 месеца, за което последната е изразила писмено съгласие.

7.19. Предлага на Съдийската колегия на ВСС да ВЪЗЛОЖИ на младшите съдии да довършат започнатите с тяхно участие наказателни дела, на които е даден ход на съдебното следствие, както и да изготвят съдебните актове по обявените за решаване дела.

7.20. Внася предложенията в заседанието на Съдийската колегия на ВСС, насрочено на 02.07.2019 г., за разглеждане и произнасяне. 

Р-8. ОТНОСНО: Предизвестие от Атанас Атанасов Додов за освобождаване от заеманата длъжност „съдия“ в Софийски районен съд, на основание чл. 165, ал. 1, т. 2 от ЗСВ. (вх.№ ВСС-4546/08.04.2019 г.)
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА на Съдийската колегия на Висшия съдебен съвет да освободи, на основание чл. 165, ал. 1, т. 2 от ЗСВ, Атанас Атанасов Додов от заеманата длъжност „съдия“ в Софийски районен съд, считано от 05.07.2019 г.

8.2. ВНАСЯ  предложението в заседанието на Съдийска колегия  на Висшия съдебен съвет, насрочено на 02.07.2019 г., за разглеждане и произнасяне.

Р-9. ОТНОСНО: Молба от Ирена Петрова Обретенова - Симеонова за освобождаване от заеманата длъжност „съдия“ в Административен съд - Варна, на основание чл. 165, ал. 1, т. 2 от ЗСВ. (вх.№ ВСС-6789/31.05.2019 г.)
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРЕДЛАГА на Съдийската колегия на Висшия съдебен съвет да освободи, на основание чл. 165, ал. 1, т. 2 от ЗСВ, Ирена Петрова Обретенова -Симеонова от заеманата длъжност „съдия“ в Административен  съд - Варна,  с ранг „съдия във ВКС и  ВАС“, считано от  01.07.2019 г.

9.2. Предлага на Съдийската колегия на ВСС да прекрати откритата, на основание чл. 196, ал. 3 ожт ЗСВ процедура за периодично атестиране на магистрата. 

9.3. ВНАСЯ  предложението в заседанието на Съдийска колегия  на Висшия съдебен съвет, насрочено на 18.06.2019 г., за разглеждане и произнасяне.

Р-10. ОТНОСНО: Доклад от директора на дирекция „Правна“ в АВСС относно определение №6702/07.05.2019 г. по адм.дело №4344/2019 г. на Върховния административен съд, Шесто отделение, образувано по жалба от Таня Петкова Кандилова и Галя Горанова Вълкова срещу решение на Съдийската колегия на Висшия съдебен съвет по т. 6.5 и т. 6.6 от протокол №5/12.02.2019 г. (вх.№ВСС-2416/12.06.2019 г.) 
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10. Приема за сведение определение №6702/07.05.2019 г. по адм.дело №4344/2019 г. на Върховния административен съд, Шесто отделение. 

Р-11. ОТНОСНО: Становище от административния ръководител - председател на Окръжен съд - Монтана относно обявяване на конкурси за съдии в окръжните съдилища. (вх.№ ВСС-7245/12.06.2019 г.)

След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на ВСС да измени и допълни решението си по пр. № 18/11.06.2019 г., т. 7.6. в частта относно броя на свободните длъжности, определени за заемане чрез конкурс за повишаване в окръжните съдилища – наказателна колегия, като изразът „11 (единадесет) длъжности“ да се чете: „12 (дванадесет) длъжности“, а след израза „Окръжен съд – Русе – 1 (една) длъжност“ да се добави изразът: „Окръжен съд – Монтана - 1 (една) длъжност“.

Мотиви: ОС – Монтана при утвърдена щатна численост от 13 магистрати вкл. 1 административен ръководител и 1 негов заместник, е с натовареност по щат за 2018 г. с брой дела за разглеждане месечно от 1 съдия 6,73 при средна за страната 11,61 и брой свършени дела месечно от 1 съдия 5,66 при средна за страната 9,05 дела. По щатната численост на съда е налице 1 вакантна съдийска длъжност в наказателното отделение. Понастоящем в наказателното отделение на съда работят 4-ма съдии в т.ч. и административният ръководител, който освен правораздавателна дейност, осъществява и специфичните административно-ръководни функции. Същевременно един от наказателните съдии е с намалена натовареност от 40 процента поради сериозно заболяване. Този кадрови дефицит в наказателното отделение създава затруднения при формирането на въззивните състави, затруднява нормалната му работа и увеличава натовареността на наказателните съдии. С оглед на така очертаната от административния ръководител – председател на ОС - Монтана необходимост от кадрово укрепване и обезпечаване на работата на наказателните съдии, Комисията счита за основателно провеждане на конкурс за попълването на състава на наказателното отделение с 1 длъжност за съдия. 

11.2. Изпраща молба от съдии от наказателно отделение на Окръжен съд – Благоевград на Съдийската колегия на ВСС, за сведение преди обявяване на конкурсите за повишаване в длъжност „съдия“ в окръжните съдилища.

11.3. Внася предложението по т. Р-11.1 в заседанието на Съдийската колегия на ВСС, насрочено на 25.06.2019 г., за разглеждане и произнасяне.

Р-12. ОТНОСНО: Молба от административния ръководител – председател на Районен съд – Пловдив, за определяне на нова дата за провеждане на събеседване в процедурата за избор на административен ръководител – председател на Окръжен съд – Пловдив. 
След проведеното гласуване и при обявения резултат 13 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12. Внася молбата от административния ръководител – председател на Районен съд – Пловдив в заседанието на Съдийската колегия на ВСС, насрочено на 18.06.2019 г. за определяне на нова дата за провеждане на събеседване в процедурата за избор на административен ръководител – председател на Окръжен съд – Пловдив. 

Р-13. ОТНОСНО: Писмо от Българския институт за правни инициативи относно анализ на отговорите на въпросите, зададени от Българския институт за правни инициативи, в хода на конкурсни процедури за избор на административен ръководители – председатели на съдилища.
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Приема за сведение анализа на отговорите на въпросите, зададени от Българския институт за правни инициативи, в хода на конкурсни процедури за избор на административен ръководители – председатели на съдилища. 

13.2. Предоставя анализа на членовете на Съдийската колегия на ВСС, за запознаване. 

Р-14. ОТНОСНО: Предложение от председателя на Върховния административен съд за съкращаване на 1 (една) свободна щатна длъжност „съдия“ в Административен съд – Варна и разкриване на 1 (една) щатна длъжност „съдия“ в Административен съд - Русе. 
След проведеното гласуване и при обявения резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Изразява положително становище по предложението от председателя на Върховния административен съд за съкращаване на 1 (една) свободна щатна длъжност „съдия“ в Административен съд – Варна и разкриване на 1 (една) щатна длъжност „съдия“ в Административен съд - Русе.

14.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да съкрати, на основание чл. 30, ал. 2, т. 8 от ЗСВ, 1 (една) свободна щатна длъжност „съдия” в Административен съд - Варна, считано от 01.07.2019 г.

14.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да разкрие, на основание чл. 30, ал. 2, т. 8 от ЗСВ, 1 (една) свободна щатна длъжност „съдия” в Административен съд - Русе, считано от 01.07.2019 г.

14.4. Внася предложенията в заседание на Съдийската колегия на ВСС, насрочено на 18.06.2019 г., за разглеждане и произнасяне.

ВЪЗРАЖЕНИЕ

В-1. ОТНОСНО: Становище по възражение на Николай Станков Метанов - съдия в Окръжен съд - София срещу изготвена комплексна оценка за извънредно атестиране. 
(В гласуването не участват Женя Димитрова и Албена Маркова)

По предложението на г-жа Любка Андонова за определяне на комплексна оценка от 100 точки – 1 глас „За“

По предложението на атестационния състав за оставяне на възражението без уважение и приемане на комплексна оценка от 99 точки 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 205, ал. 2 от ЗСВ, да изслуша Николай Станков Метанов - съдия в Окръжен съд - София, поради постъпило възражение срещу изготвената му комплексна оценка. 

1.2. ПРЕДЛАГА НА СЪДИЙСКАТА КОЛЕГИЯ НА ВСС да остави без уважение възражението на Николай Станков Метанов - съдия в Окръжен съд - София, срещу изготвената му комплексна оценка за извънредно атестиране. 

Мотиви: Съдия Метанов излага доводи, че при определянето на комплексна оценка „много добра“ 99 т. във връзка с констатациите по критерия „Умение за оптимална организация на работата“ е налице вътрешно противоречие между констатациите и изводите на комисията.Установено е било,че :
- при повторното командироване в САС съдия Метанов е работил при условията на нарастваща свръхнатовареност през целия период от време, включително и по отношение на натовареността в отделението;
- през 2018г.е приключил най-голям брой дела в отделението;
- в периода на атестиране е изготвял проекти за становища на съдиите от САС /гражданско и търговско отделения/по въпроси,предмет на тълкувателни решения на ВКС;
- положил е максимум усилия да преодолее забавата при постановяване на съдебните си актове,която очевидно е в резултат на голямата натовареност в САС;
- срещу него не са извършвани планови/годишни проверки от ИВСС и по сигнали за дейността му като магистрат и не са постъпвали заявления срещу нарушаване на правото на разглеждане на делата в разумен срок;
- съотношението между свършени спрямо постъпили дела е 98.45%;
- съотношението между разгледани и свършени дела е 90.21%/ефективност/;
- не е наказван и по отношение на него не са издавани заповеди по чл.327 ЗСВ;
- постигнал е много добри резултати по показателите, относими към този критерий, работейки в условията на свръхнатовареност в САС като „допуснатата забава при постановяването на съдебните актове в САС /преобладаващо при второто командироване/ не следва да бъде отчитана в негов ущърб“, но въпреки това, като е съобразено,че част от съдебните актове 27.71% са постановени извън тримесечния срок, му е определена оценка 14 точки.
Съдия Метанов излага аргументи, че работата в условията на свръхнатовареност не би трябвало да е пречка за правилна преценка по критерия „Умение за оптимална организация на работата“, в случай,че това състояние е инцидентно - за 2,3 или 4 месеца. Но когато с години се работи в условията на свръхнатовареност,без възможност за ползване на ползотворна седмична почивка /в голямата част от почивните и празничните дни е бил на работа, което може да бъде установено от органите на „Съдебна охрана“/, без възможност за ползване на разрешен годишен отпуск през лятото за нормален период от време, тъй като административният ръководител е длъжен да спазва разпоредбата на чл.337 ЗСВ, то тогава забавянето при произнасянето на съдебните актове в законоустановените срокове не може да бъде преодоляно за кратък период от време по обективни причини, а и не следва да бъде за сметка на качеството на постановяваните съдебни актове, поради което преценката по този критерий трябва да бъде извършена прецизно, при стриктно спазване на разпоредбата на чл.70 ал.5 от Наредба №2-„Отчитането на натовареността трябва да гарантира справедливост на оценяването, с оглед обема на реално положения от атестирания труд.“
Излагат се доводи, че точната преценка по горецитираната разпоредба е изключително важна за атестирания магистрат, включително и за него, за да не се чувства неправилно оценен, дори „наказан“ и е необходима за да продължи магистратът мотивирано да изпълнява служебните си задължения по най-добрия начин. Посочва се, че критериите за атестиране по Наредба №2  са приложими при нормална натовареност,а работата на магистратите в условия на свръхнатовареност, в продължителен период от време е несъвместимо с изискванията за гарантиране на здравословни и безопасни условия на труд, пречи на изготвянето на обективна оценка на работата им и не спомага за постигане на целите по чл. 4 от Наредба №2. След като оценяваният магистрат не може да влияе върху това състояние, то същият не следва да понася неблагоприятни правни последици от това.
Посочва се, че ако оценяваният магистрат е работил в условията на постоянна и нарастваща свръхнатовареност и е положил максимум усилия да преодолее забавата при постановяването на съдебните си актове, то отнемането на точки при преценка на критерия по чл.15 от Наредба №2 би било правилно само ако бъде установено „необосновано забавяне“ - т.е. когато въпреки всички изброени по-горе обстоятелства, той е имал възможност да постановява съдебните си актове в законоустановените срокове, но не е направил това. Да се приеме противното е в нарушение на чл. 70, ал. 5 от Наредба №2 и е в противоречие с целите по чл. 4 от Наредба №2, а именно: да  утвърди върховенството на закона и да осигури действена защита на правата на съдиите; да осигури законосъобразна, прозрачна и справедлива процедура за кариерно израстване; да увеличи личната мотивация за професионално развитие на съдиите, да поддържа и подобрява качеството на работата им. Съдия Метанов счита,че след като атестационната комисия не е установила „необосновано забавяне“ в работата му, в посочения по-горе смисъл, то тогава не са налице основания за намаляване на точките по този критерий на 14 от максималните 15 точки.
Отправено е искане до Съдийската колегия на ВСС, след като съобрази констатациите на атестационната комисия и извърши собствена преценка на показателите по чл.32 от Наредба №2 на общия критерий „Умение за оптимална организация на работата“, при спазване на чл.78 ал.5 от Наредба №2, да упражни правомощията си по чл.63 ал.3 от Наредба №2 и уважи възражението му, като изготви нова комплексна оценка, в която по критерия „Умение за оптимална организация на работата“ му бъде определена оценка от 15 точки, съответно комплексна оценка по отношение на работата му по чл. 204а, ал. 3 ЗСВ да бъде определена като положителна, много добра - 100 точки.
По основателността на възражението:
По критерия „Умение за оптимална организация на работа“  на съдия Метанов е определена оценка от 14 точки - т.е. отнета е само една точка от максималните 15 точки поради констатираната забава при изготвянето на 194 съдебни акта в срок до 1 година, което представлява 27.71% от общия брой постановени съдебни актове през периода на атестиране. 
Становището на комисията е, че не е налице противоречие между констатациите за работата на съдия Метанов в условията на висока натовареност в САС и останалите констатации, които не се оспорват от него /цитирани са във възражението/  с извода, че оценката по този критерий следва да се намали с една точка.
При определяне на оценката по критерия „Умение за оптимална организация на работата“ съгласно чл.32 от Наредба №2 се вземат предвид осем показателя - брой и вид на преписките и делата, спазване на процесуалните срокове, срочност по произнасяне на съдебните актове в закрити заседания, обща натовареност на съответния съдебен район и орган на съдебната власт, както и натовареността на атестирания съдия в сравнение с други съдии от същия орган на съдебната власт, дейности извън служебните задължения, резултатите от проверки на ИВСС, резултати от други проверки. Констатациите по всички показатели са взети предвид и обсъдени в тяхната съвкупност, като комисията счита,че оценката е определена възможно най-благоприятно за атестирания – допуснатата значителна забава при постановяването на съдебни актове в срок до  1 година не е отчетена в негов ущърб, тъй като оценката му е намалена само с  1 точка от максималния брой точки по този критерий, именно защото са взети предвид всички факти и обстоятелства, отразени в ЕФА и цитирани от съдия Метанов във възражението му. Натовареността на съдия Метанов е отчетена и преценявана в съответствие с чл.70 от Наредба №2 и констатациите, че през част от периода личната му натовареност е била по-голяма от натовареността на ОСВ и отделението, също са взети предвид при определяне на оценката му.
При определяне на оценката по този критерий комисията счита, че не следва обаче да се пренебрегват данните по чл. 32 т.1 от Наредба №2, а именно, че през периода на атестиране съдия Метанов е постановил  700 бр. съдебни актове, като в едномесечен срок са изготвени 318 бр. /45.43 %/, в срок до 3 месеца - 188 бр. /26.86%/ и в срок до 1 година - 194 бр. /27.71%/, които данни обосновават извод, че допуснатата забава при постановяване на актовете в срок до 1 година като брой и процент е значителна, а обсъждането им в съвкупност с констатациите по останалите показатели води до извод, че забавата не може да бъде приета изцяло като обективна, а отчасти е  необоснована. Комисията е направила констатации, че съдия Метанов е положил много усилия да преодолее забавата, постигнал е и много добро качество на съдебните актове, които констатации също са отчетени при определяне на оценката му по този критерий в най-благоприятната за него насока. 
На основание гореизложеното намираме, че възражението е неоснователно, а оценката по критерия „Умение за оптимална организация на работата“ – 14 точки и комплексната оценка „много добра“, 99 точки обективно отразява работата на съдия Николай Метанов. 
    
1.3. Предлага на Съдийската колегия на ВСС, на основание чл. 196, т. 4 във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Николай Станков Метанов - съдия в Окръжен съд - София. 

1.4. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" –   99 (деветдесет и девет) точки на Николай Станков Метанов - съдия в Окръжен съд - София. 

1.5. Внася предложението в заседанието на Съдийската колегия, насрочено на 02.07.2019 г., за разглеждане и произнасяне.

РАЗПРЕДЕЛЯНЕ

С-1. ОТНОСНО: Обсъждане разпределянето на преписки за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Разпределяне на преписки по открити процедури за атестиране по атестационни състави	
ОСВ	Магистрат	Длъж.	КАК-СЪСТАВ	
преразпределение	
РС Враца	Калин Трифонов Тодоров	съдия	Л.Андонова        А.Александрова                               М.Лалова	
извънредно атестиране	
ОС Търговище	Мирослав Николов Митев	съдия	М.Лалова            Др.Кояджиков    Р.Др.Първанова	
предварително атестиране	
ОС Варна	Антония Светлинова Младенова	мл.съдия	А.Александрова 
О.Керелска 
В.Узунова  	
ОС Варна	Милена Николова Николова	мл.съдия	Р.Др.Първанова Л.Андонова А.Александрова	
ОС Варна	Орлин Руменов Чаракчиев	мл.съдия	Д.Кючуков 
Л.Андонова А.Александрова	
СГС	Александрина Пламенова Дончева	мл.съдия	Л.Андонова Кр.Шекерджиев Ж.Димитрова	
СГС	Светлана Тодорова Атанасова	мл.съдия	Ж.Димитрова 
М.Топузова 
О.Керелска 	
СГС	Боряна Димчева Воденичарова	мл.съдия	Л.Андонова 
М.Лалова 
Др.Кояджиков 	
СГС	Анета Илчева Илчева	мл.съдия	В.Узунова 
Р.Др.Първанова 
Ат.Дишева	
СГС	Андрей Красимиров Георгиев	мл.съдия	А.Маркова 
П.Колева - Рушанова
В.Имова                                  	
СГС	Пламен Генчев Генев	мл.съдия	А.Александрова 
М.Лалова 
В.Павлова	
СГС	Боряна Венциславова Петрова	мл.съдия	Л.Андонова 
В.Узунова 
Ж.Димитрова	
СГС	Христина Бориславова Николова	мл.съдия	Д.Кючуков 
В.Имова 
М.Топузова	

ЕДИННИ ФОРМУЛЯРИ

С-2. ОТНОСНО: Предварително атестиране на Даниела Димитрова Събчева - съдия в Окръжен съд - Пловдив. (вх.№ВСС-12451/16.10.2018 г.) 
След проведеното гласуване и при обявения резултат 13 гласа „За“ от присъстващите единодушно

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията по чл. 196, т. 1 от ЗСВ за провеждане на предварително атестиране на Даниела Димитрова Събчева - съдия в Окръжен съд - Пловдив.

2.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 99 (деветдесет и девет) точки на Даниела Димитрова Събчева - съдия в Окръжен съд - Пловдив. 

2.3. ПРЕДОСТАВЯ, на основание чл. 205, ал. 1 от ЗСВ, на Даниела Димитрова Събчева - съдия в Окръжен съд - Пловдив, резултатите от атестирането, за запознаване. 

С-3. ОТНОСНО: Предварително атестиране на Атанаска Стоянова Павлова - съдия в  Районен съд - Пещера. (вх.№ВСС-1668/07.02.2019 г.) 
След проведеното гласуване и при обявения резултат 13 гласа „За“ от присъстващите единодушно

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Налице са условията по чл. 196, т. 1 от ЗСВ за провеждане на предварително атестиране на Атанаска Стоянова Павлова - съдия в  Районен съд - Пещера.

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 95 (деветдесет и пет) точки на Атанаска Стоянова Павлова - съдия в  Районен съд - Пещера. 

3.3. ПРЕДОСТАВЯ, на основание чл. 205, ал. 1 от ЗСВ, на Атанаска Стоянова Павлова - съдия в  Районен съд - Пещера, резултатите от атестирането, за запознаване. 

С-4. ОТНОСНО: Придобиване статут на несменяемост на Трифон Пенчев Славков - съдия в Районен съд - Горна Оряховица. (вх.№ВСС-2753/09.03.2018 г.) 
След проведеното гласуване и при обявения резултат 13 гласа „За“ от присъстващите единодушно

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Трифон Пенчев Славков - съдия в Районен съд - Горна Оряховица.

4.2. ПРОВЕЖДА атестиране, на основание чл. 209, ал. 1 от ЗСВ, на Трифон Пенчев Славков - съдия в Районен съд - Горна Оряховица, и ИЗГОТВЯ комплексна оценка „МНОГО ДОБРА“ – 98 (деветдесет и осем) точки.

4.3. ПРЕДОСТАВЯ, на основание чл. 209, ал. 1 от ЗСВ, на Трифон Пенчев Славков - съдия в Районен съд - Горна Оряховица, резултатите от атестирането, за запознаване.

С-5. ОТНОСНО: Периодично атестиране на Весела Иванова Гълъбова - Илиева  - съдия в Районен съд - Варна. (вх.№ВСС-9301/17.07.2018 г.) 
След проведеното гласуване и при обявения резултат 13 гласа „За“ от присъстващите единодушно

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Налице са условията по чл. 196, т. 3 от ЗСВ за провеждане на периодично атестиране на Весела Иванова Гълъбова - Илиева  - съдия в Районен съд - Варна.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Весела Иванова Гълъбова - Илиева  - съдия в Районен съд - Варна.  

5.3. ПРЕДОСТАВЯ, на основание чл. 205, ал. 1 от ЗСВ, на Весела Иванова Гълъбова - Илиева  - съдия в Районен съд - Варна, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-6. ОТНОСНО: Предложение от административния ръководител - председател на Апелативен съд - Велико Търново за повишаване на Красен Георгиев Георгиев - съдия в Апелативен съд - Велико Търново, с ранг „съдия в АС“, на място в по-горен ранг „съдия във ВКС и ВАС“. (вх.№ ВСС-7042/06.06.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Красен Георгиев Георгиев - съдия в Апелативен съд - Велико Търново, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне.

С-7. ОТНОСНО: Предложение от административния ръководител - председател на Районен съд - Варна за повишаване на Стоян Димитров Колев - съдия в Районен съд - Варна, с ранг „съдия в АС“, на място в по-горен ранг „съдия във ВКС и ВАС“. (вх.№ ВСС-6671/31.05.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Стоян Димитров Колев - съдия в Районен съд - Варна, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне.

С-8. ОТНОСНО: Предложение от административния ръководител - председател на Районен съд - Стара Загора за повишаване на Олга Иванова Златева - съдия в Районен съд - Стара Загора, с ранг „съдия в ОС“, на място в по-горен ранг „съдия в АС“. (вх.№ ВСС-7043/06.06.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Олга Иванова Златева - съдия в Районен съд - Стара Загора, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне.

С-9. ОТНОСНО: Предложение от административния ръководител - председател на Районен съд - Пловдив за повишаване на Виолета Веселинова Низамова - съдия в Районен съд - Пловдив, с ранг „съдия в ОС“, на място в по-горен ранг „съдия в АС“. (вх.№ ВСС-7038/06.06.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Виолета Веселинова Низамова - съдия в Районен съд - Пловдив, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

9.2. ВНАСЯ предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-10. ОТНОСНО: Предложение от административния ръководител - председател на Софийски градски съд за периодично атестиране на Любомир Илиев Василев - съдия в Софийски градски съд. (вх.№ ВСС-5273/24.04.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Любомир Илиев Василев - съдия в Софийски градски съд, за периода 18.06.2014 г. – 18.06.2019 г. 

10.2. Да се изискат от административния ръководител на Софийски градски съд необходимите документи за провеждане на атестиране, съгласно чл. 58, ал. 1 от Наредбата.

С-11. ОТНОСНО: Предложение от административния ръководител - председател на Софийски районен съд за периодично атестиране на Деница Николаева Урумова - съдия в Софийски районен съд. (вх.№ВСС-6162/20.05.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Отлага откриването на процедурата за периодично атестиране на Деница Николаева Урумова - съдия в Софийски районен съд.

11.2. Да се изиска справка за реално отработеното време от магистрата за периода 15.04.2014 г. – 15.04.2019 г. 

С-12. ОТНОСНО: Предложение от административния ръководител - председател на Окръжен съд - Бургас за периодично атестиране на Татяна Станчева Станчева - Иванова - административен ръководител - председател на Районен съд - Карнобат. (вх.№ ВСС-2896/01.03.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Татяна Станчева Станчева - Иванова - административен ръководител - председател на Районен съд - Карнобат, за периода 18.06.2014 г. – 18.06.2019 г. 

12.2. Да се изискат от административния ръководител на Районен съд – Карнобат необходимите документи за провеждане на атестиране, съгласно чл. 58, ал. 1 от Наредбата.

С-13. ОТНОСНО: Предложение от административния ръководител - председател на Административен съд - Стара Загора за периодично атестиране на Стилиян Кирилов Манолов - съдия в Административен съд - Стара Загора. (вх.№ ВСС-6296/22.05.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Стилиян Кирилов Манолов - съдия в Административен съд - Стара Загора, за периода 18.06.2014 г. – 18.06.2019 г. 

13.2. Да се изискат от административния ръководител на Административен съд – Стара Загора необходимите документи за провеждане на атестиране, съгласно чл. 58, ал. 1 от Наредбата.

13.3. Изпраща преписката на Комисията по атестирането и конкурсите към Прокурорската колегия на ВСС, по компетентност, тъй като съдия Манолов за периода от 18.06.2014 г. до 14.04.2015 г. е бил прокурор в Районна прокуратура – Гълъбово. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-14. ОТНОСНО: Предварително атестиране на Христина Петкова Юрукова -  съдия в Административен съд - Пазарджик. (вх.№ ВСС-15122/10.12.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Предлага на Съдийската колегия на ВСС, на основание чл. 196, т. 1 от ЗСВ, ДА ПРОВЕДЕ предварително атестиране на Христина Петкова Юрукова -  съдия в Административен съд - Пазарджик. 

14.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Христина Петкова Юрукова -  съдия в Административен съд - Пазарджик. 

14.3. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне.

С-15. ОТНОСНО: Придобиване статут на несменяемост на Даниела Евтимова Павлова - Радева - съдия в Софийски районен съд. (вх.№ ВСС-6240/30.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Предлага на Съдийската колегия на ВСС, на основание чл. 209, ал. 4 от ЗСВ, ДА ПРИЕМЕ комплексна оценка “МНОГО ДОБРА” на Даниела Евтимова Павлова - Радева - съдия в Софийски районен съд.  

15.2. Предлага на Съдийската колегия на ВСС Даниела Евтимова Павлова - Радева - съдия в Софийски районен съд, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

15.3. ВНАСЯ предложението в заседание на Съдийската колегия на ВСС, насрочено на 25.06.2019 г., за разглеждане и произнасяне.

С-16. ОТНОСНО: Периодично атестиране на Живка Димитрова Петрова - административен ръководител - председател на Районен съд - Свиленград. (вх.№ ВСС-15572/18.12.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Живка Димитрова Петрова - административен ръководител - председател на Районен съд - Свиленград. 

16.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Живка Димитрова Петрова - административен ръководител - председател на Районен съд - Свиленград. 

16.3. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

С-17. ОТНОСНО:  Периодично атестиране на Мирослава Стефанова Тодорова - съдия в Софийски градски съд. (вх.№ ВСС-11263/15.08.2017 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Мирослава Стефанова Тодорова - съдия в Софийски градски съд. 

17.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Мирослава Стефанова Тодорова - съдия в Софийски градски съд. 

17.3. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

С-18. ОТНОСНО: Периодично атестиране на Катя Йорданова Господинова - съдия в Окръжен съд - Бургас. (вх.№ ВСС-6926/08.06.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Катя Йорданова Господинова - съдия в Окръжен съд - Бургас. 

18.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Катя Йорданова Господинова - съдия в Окръжен съд - Бургас. 

18.3. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

С-19. ОТНОСНО:  Периодично атестиране на Анелия Милчева Щерева - съдия в Софийски градски съд. (вх.№ ВСС-8148/27.06.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Анелия Милчева Щерева - съдия в Софийски градски съд. 

19.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Анелия Милчева Щерева - съдия в Софийски градски съд. 

19.3. Внася предложението в заседанието на Съдийската колегия на ВСС, насрочено на 25.06.2019 г., за разглеждане и произнасяне. 

ДОПЪЛНИТЕЛНИ ТОЧКИ

С-20. ОТНОСНО: Периодично атестиране на Минка Кирчева Георгиева - съдия в  Районен съд - Добрич. (вх.№ ВСС-1665/07.02.2019 г.) 
След проведеното гласуване и при обявения резултат 13 гласа „За“ от присъстващите единодушно

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

20.1. Налице са условията по чл. 196, т. 3 от ЗСВ за провеждане на периодично атестиране на Минка Кирчева Георгиева - съдия в  Районен съд - Добрич.

20.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 96 (деветдесет и шест) точки на Минка Кирчева Георгиева - съдия в  Районен съд - Добрич.  

20.3. ПРЕДОСТАВЯ, на основание чл. 205, ал. 1 от ЗСВ, на Минка Кирчева Георгиева - съдия в  Районен съд - Добрич, резултатите от атестирането, за запознаване. 

Р-15. ОТНОСНО: Заявление от Цветан Иванов Колев - съдия в Специализиран наказателен съд за отказ от участие в обявения, с решение на Съдийската колегия на Висшия съдебен съвет по протокол №13/24.04.2018 г. (обн. ДВ, бр. №38/08.05.2018 г.), конкурс за повишаване в длъжност „съдия“ в апелативните съдилища – гражданска колегия. (вх. № ВСС-7283/13.06.2019 г.)
След проведеното гласуване и при обявения резултат 12 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Приема за сведение заявлението от Цветан Иванов Колев - съдия в Специализиран наказателен съд за отказ от участие в обявения, с решение на Съдийската колегия на Висшия съдебен съвет по протокол №13/24.04.2018 г. (обн. ДВ, бр. № 38/08.05.2018 г.), конкурс за повишаване в длъжност „съдия“ в апелативните съдилища – гражданска колегия.

15.2. Отказът на кандидата да се обяви на интернет страницата на ВСС в раздел „Конкурсни процедури".

Р-16. ОТНОСНО: Доклад от директора на дирекция „Правна“ в АВСС относно решение №9001/13.06.2019 г. по адм. дело №13965/2018 г. по описа на Върховния административен съд, Шесто отделение, образувано по жалба от Румен Любенов Петков – съдия във Военно-апелативния съд  срещу решение на Съдийската колегия на Висшия съдебен съвет по т. 16 (от т. 16.1 до т. 16.7) от протокол №30/11.10.2018 г. (вх.№ ВСС-12634-2018/14.06.2019 г.) 
Решението на комисията е взето при направен самоотвод от г-жа Петя Колева - Рушанова

След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Внася за сведение решение №9001/13.06.2019 г. по адм. дело №13965/2018г. по описа на Върховния административен съд в заседанието на Съдийската колегия на ВСС, насрочено за 18.06.2019 г.

16.2. Изпраща на Комисия „Професионална етика“ към Съдийската колегия на ВСС документите на следващите трима кандидати по реда на класирането в конкурса за повишаване в длъжност „съдия“ във Върховен касационен съд – наказателна колегия, за изготвяне на становища за притежаваните от тях нравствени качества.

Р-17. ОТНОСНО: Молба от Петя Колева – Рушанова – член на КАК – СК при Висшия съдебен съвет. (ВСС-7301/14.06.2019 г.)
Решението на комисията е взето при направен самоотвод от г-жа Петя Колева - Рушанова
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Приема за сведение молбата от Петя Колева – Рушанова – член на КАК – СК при Висшия съдебен съвет.

17.2. Предоставя молбата в заседанието на Съдийската колегия на ВСС, насрочено за 18.06.2019 г..

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            		МИНА ТОПУЗОВА (п)